**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL SVEIKATOS APSAUGOS MINISTRO 1999 11 29 ĮSAKYMO NR. 515 „DĖL SVEIKATOS PRIEŽIŪROS ĮSTAIGŲ VEIKLOS APSKAITOS IR ATSKAITOMYBĖS TVARKOS“ DALINIO PAKEITIMO IR PAPILDYMO**

1999 m. gruodžio 31 d. Nr. 570

Vilnius

Iš dalies keičiu ir papildau sveikatos apsaugos ministro 1999 11 29 įsakymą Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ (Žin., 1999, Nr. [103-2972](https://www.e-tar.lt/portal/lt/legalAct/TAR.F1D86F455636)):

1. Atšaukiu 3 punkte paskelbtus netekusiais galios įsakymus:

1.1. 1998 11 26 įsakymą Nr. 687 „Dėl medicininės apskaitos dokumentų formų tvirtinimo“ (Žin.,1998, Nr. [105-2927](https://www.e-tar.lt/portal/lt/legalAct/TAR.F0DF3FFA5F9E));

1.2. 1996 06 12 įsakymą Nr. 320 „Dėl patologinės anatomijos tarnybos veiklą reglamentuojančių dokumentų patvirtinimo“.

2. Papildau 3 punktą žodžiais: „Sveikatos apsaugos ministerijos 1998 06 26 įsakymą Nr. 364 „Dėl Lietuvos Respublikos gydytojo medicinos praktikos įstatymo“ (Žin., 1998, Nr. [62-1793](https://www.e-tar.lt/portal/lt/legalAct/TAR.83E85E4419AC)).“

3. Papildau šio įsakymo 1 priedo „Privalomų sveikatos statistikos apskaitos ir kitų tipinių formų, pildomų sveikatos priežiūros įstaigose, sąrašas ir saugojimo terminai“:

3.1. 10.1 punkto „Visuomenės sveikatos centrai“ formą Nr. 038 „Sveikatos ugdymo ir mokymo apskaitos sąsiuvinis“ šia pastaba: „pildo asmens ir visuomenės sveikatos priežiūros įstaigos“;

3.2. 10.3 punktą „Radiacinė sauga“ šiomis apskaitos formomis:

3.2.1. Nr. 315-1/a „Radiacino saugumo patikrinimo ir objekto priėmimo eksploatuoti aktas“. Saugojimo terminas – 5 metai;

3.2.2. Nr. 315-2/a „Rentgenodiagnostikos, fluorografijos kabineto priėmimo aktas“. Saugojimo terminas – 5 metai;

3.2.3. Nr. 334-1/a „Radiacinės saugos tikrinimo protokolas“. Saugojimo terminas – 5 metai;

3.2.4. Nr. 334-3/a „Rentgenodiagnostikos, fluorografijos kabineto radiacino saugumo patikrinimo protokolas“. Saugojimo terminas – 5 metai;

3.2.5. Nr. 334-4/a „Saugyklos ir gama defektoskopų dozimetrinio ir radiometrinio patikrinimo protokolas“. Saugojimo terminas – 5 metai.

4. Įsakymo vykdymo kontrolę pavedu viceministrui V. Kriauzai.

SVEIKATOS APSAUGOS MINISTRAS RAIMUNDAS ALEKNA